Եկեղեցուն մոտ էր գտնվում Վ. Թեքեյանի անվան թիվ 92 միջնակարգ դպրոցը, որտեղ ես և Մանուկյան Գայանեն դասավանդում էինք Հայոց եկեղեցու պատմություն առարկան: Եկեղեցու հոգևոր հովիվներ Տեր Տիրան և Տեր Գաբրիել քահանաները եկեղեցու շուրջը շատ միասնական և կայացած համայնք էին ստեղծել: Այդ համայնքին շունչ և հոգի տվողը, բազում միջոցառումներով մարդկանց եկեղեցի բերողը և համախմբողը դպիր Արմանն էր: Բոլորս նրան սիրով ու գուրգուրանքով անվանում էինք՝ մեր Արման: